বিষুবলম্ব
বিষুবলম্ব (ইংরেজি: Declination; সংহ্মেপে: dec; প্রতীক: δ) খ-গোলকের কোন একটি বিন্দু চিহ্নিত করার জন্য ব্যবহৃত দুইটি স্থানাংকের একটি। বিষুবীয় স্থানাংক পদ্ধতিতে এটি ব্যবহৃত হয়। অন্য স্থানাংকটি হল বিষুবাংশ। খ-বিষুব থেকে কোন খ-বস্তুর কৌণিক দূরত্বকে বিষুবলম্ব বলা হয়। খ-বিষুব থেকে উত্তরে বিষুবলম্ব ধনাত্মক এবং দক্ষিণে ঋণাত্মক ধরা হয়। দুইটি মেরুতে এটি সর্বাধিক অর্থাৎ ৯০ ডিগ্রী।